Ma, hiniv e vo start din lâret tout ar pezh am eus gwelet hep bout re hir. Lakaat a rin ar skeudennoù en destenn evit ma ne vehent ket tout  en achumant, berroch e seblanto bout.  E fin an istorioù evit ar vugale e welomp lies frazennoù seurt-mañ: Na pezh un avañtur ! pe Nag a draoù en deus gwelet Fañchig bihan hiniv ! pe Kement ha kement a draoù en devo da gontiñ de vamm !. Ha neoazh ar pezh a vez kontet a-barzh a vez lies traoù dister; un droiad en ur choad... ur valafenn en dorn... maliñ kafe en ur vilin... Met bamus eo ur seurt evit ar vugale.  Hag hiniv, hañval genin bout ur chrouadur ha lâret din-me ma unan Nag a draoù  !ha neoazh, en ur mod, neo ket traoù dreist-ordinal am eus gwelet. Hag, en ur mod, geo, dreist-ordinal int.    Daomp dochtu, rak neo ket achu.  Setu me é tastum kistin-spagn edan gwez hag o deus kollet tout o del, pe dost. Goude e taolan meiz dar plant zo tro-ha-tro, er flangennig-mañ.  Setu ur blantenn viout, get boketoù hañval doch steredigoù. He fetalennoù zo daouhanteret, hag an div lodenn anezhe a sell doch an tu arall, neus ket a fari. Anv ar blantenn-mañ zo Stellaria  alsine Stellaria a zo kar dar ger stella steredenn. 